यता प्रहरीले सामान्य ठगी मुद्दा मात्र दर्ता गर्न लगाएर दोषीलाई उम्काउन खोजिरहेको पीडित पहाडीले बताउनुभयो भने चेलिबेटी बेचबिखनको कुनै पनि घटना नघटाएको र ठगी मात्र गरेको जिल्ला प्रहरी कार्यालयको जिकिर छ। ‘घटनाक्रम हेर्दा योजनाबद्ध ठगी गरिरहेको र चेलिबेटी बेचबिखन नदेखिएकाले ठगीको मुद्दा मात्र दर्ता गर्न भनेका हौं’ –जिल्ला प्रहरी कार्यालयका प्रहरी निरीक्षक लाल सर्वश्रीबहादुर सिं ठकुरीले भन्नुभयो। उहाँले भन्नुभयो– ‘हुँदै नभएको झूटो मुद्दा कसरी दर्ता गर्नु?’
